“Мунозара” интеллектуал беллашувлари юзасидан умумий ўрта таълим муассасалари ўқувчилари ва олий таълим муассасалари талабалари ўртасида ташкил этиладиган турнирларни ўтказиш 
ТАРТИБИ
	“Мунозара” интеллектуал турнири жорий йилнинг 
ноябрь-декабрь ойлари давомида 2 та йўналишда (Умумий ўрта таълим муассасалари ўқувчилари ва Олий таълим муассасалари талабалари ўртасида) 4 та турнир ташкил этилади. 
	1-йўналиш: Умумий ўрта таълим муассасалари ўқувчилари ўртасидаги турнир Ўзбек тилида 3 босқичда ўтказилади.
	- Биринчи (маҳаллий) босқич жорий йилнинг 22-23 ноябрь кунлари туман (шаҳар)лардаги мавжуд умумий ўрта таълим муассасаларининг  жамоалари ўртасида ўтказилади.
	- Якуний натижаларга кўра ғолибликни қўлга киритган жамоалар турнирнинг иккинчи босқичига йўлланмани қўлга киритади. 
[bookmark: _GoBack]	- Иккинчи (ҳудудий) босқич жорий йилнинг 24 ноябрь куни  Қорақалпоғистон Республикаси, вилоятлар ва Тошкент шаҳрида ўтказилади. Якуний натижаларга кўра, ғолибликни қўлга киритган  14 та (ҳар бир ҳудуддан 1 тадан) жамоалар турнирнинг учинчи босқичига йўлланмани қўлга киритади.
	- Учинчи (Республика) босқич жорий йилнинг 25-28 ноябрь кунлари Бухоро вилоятида ташкил этилаётган “Сардорлар форуми” доирасида ўтказилади.
	2-йўналиш: Олий таълим муассасалари талабалари ўртасида 
3 та турнир ўзбек, рус ва инглиз тилларида икки босқичда ўтказилади.
	Турнирда иштирок этиш истагида бўлган жамоалардан жорий йилнинг 19 ноябридан 23 ноябрига қадар ариза-анкеталар қабул қилинади. (Ҳар бир  олий таълим муассасасидан 1 тадан жамоа шакллантирилади ва ихтиёрий равишда юқоридаги 3 та турнирдан фақат биттасида иштирок этиш ҳуқуқи берилади) 
	Биринчи (ҳудудий) босқич жорий йилнинг 25-27 ноябрь кунлари Қорақалпоғистон Республикаси, вилоятлар ва Тошкент шаҳридан ариза билан мурожаат этган олий таълим муассасаларининг жамоалар ўртасида ўтказилади.
	Якуний натижаларга кўра, 3 та турнирнинг ҳар биридан ғолибликни қўлга киритган 16 тадан жамоалар турнирнинг иккинчи босқичига йўлланмани қўлга киритади.
	Иккинчи (Республика) босқич жорий йилнинг 3-19 декабрь кунлари давомида жумладан:
	- рус тилида 3-5 декабрь кунлари Тошкент шаҳрида;
	- инглиз тилида 6-8 декабрь кунлари давомида Тошкент шаҳрида ўтказилади.
	- ўзбек тилида 10-12 декабрь кунлари давомида Самарқанд вилоятида;
	- Якуний натижаларга кўра, Олий таълим муассасаларининг талабалари ўртасида ўзбек тилида ўтказилган турнирнинг финал беллашуви жорий йилнинг 18 декабрь куни шунингдек, рус ва инглиз тиллари ҳамда Умумий ўрта таълим муассасалари ўқувчилари ўртасидаги турнирнинг финал беллашувлари 19 декабрь куни ўтказилади. 
	Юқорида назарда тутилган 4 та турнирда энг юқори балл тўплаган жамоалар турнирлар ғолиби деб эълон қилинади ва турнирларнинг кўчма кубогини қўлга киритади. Шунингдек ушбу жамоалар кейинги турнирга қадар кўчма кубок эгаси ҳисобланади.

